CELEX: 62021CN0431
Language: el
Date: 2021-07-15 00:00:00
Title: Υπόθεση C-431/21: Αίτηση προδικαστικής αποφάσεως την οποία υπέβαλε το Finanzgericht Bremen (Γερμανία) στις 15 Ιουλίου 2021 — X GmbH & Co. KG κατά Finanzamt Bremen

4.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 401/5
            
         
      Αίτηση προδικαστικής αποφάσεως την οποία υπέβαλε το Finanzgericht Bremen (Γερμανία) στις 15 Ιουλίου 2021 — X GmbH & Co. KG κατά Finanzamt Bremen
      (Υπόθεση C-431/21)
      (2021/C 401/06)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Bremen
      
         Διάδικοι στην υπόθεση της κύριας δίκης
      
      
         Προσφεύγουσα: X GmbH & Co. KG
      
         Καθής: Finanzamt Bremen
      
         Προδικαστικό ερώτημα
      
      Έχει το άρθρο 43 ΣΕΕ, αντιστοίχως άρθρο 49 ΣΛΕΕ, το οποίο κατοχυρώνει την ελευθερία εγκαταστάσεως (και/ή το άρθρο 49 ΣΕΕ, αντιστοίχως άρθρο 56 ΣΛΕΕ, το οποίο κατοχυρώνει την ελεύθερη παροχή υπηρεσιών) την έννοια ότι αντιτίθεται σε εθνική ρύθμιση η οποία προβλέπει ότι, προκειμένου περί υποθέσεων που αφορούν συναλλαγές οι οποίες ενέχουν στοιχεία αλλοδαπότητας, ο φορολογούμενος οφείλει να τηρεί λογιστικά βιβλία αναφορικά με το είδος και το περιεχόμενο των εμπορικών σχέσεων που συνάπτει με πρόσωπα συνδεόμενα με αυτόν, τα οποία θα περιλαμβάνουν και τις οικονομικές και νομικές βάσεις της συμφωνίας περί τιμών και λοιπών όρων συναλλαγών που έχει συναφθεί με τα συνδεόμενα πρόσωπα υπό το πρίσμα της αρχής του πλήρους ανταγωνισμού, και η οποία προβλέπει επίσης ότι, αν ο φορολογούμενος δεν επιδείξει τα προαναφερθέντα λογιστικά βιβλία κατόπιν απαιτήσεως της φορολογικής διοικήσεως ή τα προσκομισθέντα λογιστικά βιβλία δεν είναι, κατ’ ουσίαν, αξιοποιήσιμα, όχι μόνον υφίσταται μαχητό τεκμήριο ότι τα φορολογητέα στην ημεδαπή εισοδήματά του, για τον υπολογισμό των οποίων χρησιμοποιούνται τα λογιστικά βιβλία, είναι υψηλότερα από τα δηλωθέντα εισοδήματα και, οσάκις στις περιπτώσεις αυτές η φορολογική αρχή καλείται να προβεί σε εκτίμηση και τα εν λόγω εισοδήματα μπορούν να καθορίζονται μόνον εντός ορισμένου πλαισίου, ειδικότερα δε μόνο βάσει του εύρους τιμών, η αυστηρότητα του πλαισίου αυτού μπορεί να εξαντλείται σε βάρος του φορολογούμενου, αλλά επιπλέον επιβάλλεται και προσαύξηση, ανερχόμενη τουλάχιστον στο 5 % και όχι πλέον του 10 % του καθορισθέντος πλεονάζοντος ποσού εισοδημάτων, κατ’ ελάχιστον δε 5 000 ευρώ, και, σε περίπτωση καθυστερημένης προσκομίσεως αξιοποιήσιμων λογιστικών εγγραφών, έως το ποσό του 1 000 000 ευρώ, κατ’ ελάχιστον δε 100 ευρώ για κάθε πλήρη ημέρα υπερβάσεως της προθεσμίας, ενώ η επιβολή προσαυξήσεως παρέλκει μόνον εφόσον η μη εκπλήρωση των λογιστικών υποχρεώσεων είναι συγγνωστή ή πρόκειται για ήσσονος σημασίας αμέλεια;